Dala_FM news - March 10, 2021 -  1pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
1 PM DALA FM NEWS 10TH MARCH 2021
HEADLINE
NATIONAL 
OBURU 
OGAI MAR DUOND BUCH SIASA MAR ODM MIGOSI RAILA ODINGA NGIMANE NIKARE KATA OBEDONI NEOCHWALE E KAR OD THIETH MA NAIROBI OKINYI MAKAWUONO. 
MAENDI EN LER MANEOGOL KOD JAOD BURA E BWOO PINJE MAG AFRICA MA UGWE MIGOSI OBURU OGINGA MA BENDE EN OWADGI MOLUOR RAILA ODINGA NEOYANGO LER MATUT KAOTENORE KOD NGIMA MAR MOLUOR ODINGA.
MOLUOR OBURU OJIWO JII BED KOD LUORO MORO AMORA NIMAR MAE EN MANA OLO MAR DEL KALUORE KOD WUODHE MATHOTH MANEOBEDO GODO JUMA MOKADHO EKADHOWADH NAM CHUMBI.
OLERO NI LAKTAR MAR MOLUOR RAILA ODINGA BIRO CHIWO LER MATHOTH BANG’ KA OSETIEK TIME PIM.
JOPINY EBOMANI MA KISUMU OKUAYO NE MOLUOR ODINGA CHANG MAPIYO.
COVID 
DUOL MAR GOVERNORS OLUONGO ROMO MAKENDE EWII CHANJO MAR TUO MAR CORONA.
 ROMO MAKAMA BIRO TOK KA COUNTIES MOKO E THURKA MORIWO KISUMU KOD MAMOKO OSECHAKO AYANGO CHENRO MAR CHIWO CHANJO NE APISAS MAG THIETH. JOSEPH OLE LENKU EN GOVERNOR MA KAJIADO, OLOSO EKINDE SIDHO CHANJO MAR CORONA E COUNTY MARE.
ROMO MAKAMANO DHI LOSO MATUT EWI CHANDRUOGE MAOSEKWAKO TEND COUNTIES MAOSEMONO GI CHWALO DONGRUOGE NE JOPINY. 
ROMO MAKAMANO OCHUOYE KOM KOD JAKOM DUOL MAR GOVERNORS KENDO GAVANA MA EMBU MIGOSI MARTIN WAMBORA.
JOPUONJRE
JOPUONJRE MAG MBALARIANY MA MOI BADE MA ELDORET OBAGO NG’ANYO MAMUOL KA GIYUAGO DEKO EMIYOGI PESA MASIRO SOMO, HIGHER EDUCATION LOANS BOARD, HELB.
JOPUONJREGO MANG’ANYO EBOMA MA ELDORET OHUM GIMA OMIYO POK OMIGI PES HELB TO JOPUONJRE EMOKO KUOM MBALARIANY TO OSEMI HELB.
GIMIYO AGULU MAR HELB NYAKA WUOK TICH MONDO OMIGI PESA MAKATEK TO GIBIRO BAGO NG’ANYO MAPEK.
MALALA 
SENATOR MA COUNTY KAKAMEGA MIGOSI CLEAPHAS MALALA ICHWALO E DOHO KAWUONO KAOTENORE KOD TULO MANEONENO E YIERO MADUNDO MANEOTIMORE E KAR CHUNG OD BURA MA MATUNGU JUMA MAOKALO.
MA TIMORE BANG KANEOYUDE KOD KETHO MAR YAO LWENY KAA ACHIEL KOD KETHO MWANDU MAOPOGORE, KA MAA BIRO MANA TOK NDALO ACHIEL KENDE KA MANEEN JATEND MIGAO MACHON MIGOSI RASHID ECHESA NEOWE THUOLO KOD RAMBUN MAROMO 1 MILLION KOD DOHO KAOTENORE KOD KETHO MAR YANDE NE OPAMO APISA MAR IEBC E KAR LUTO OMBULU MA BULOGA.
BBI 
KAMITI MAKANYKLA MAR RATIRO GI CHIKE EOD BURA MAMALO KOD MANO MAR SENATE RADO KAWUONO GORO CHENRO MAIDHI LUU E KAWO PACH JOPINY EWI DUARO MAR LOKO PEND CHIKE E KATIBA KAOKADHO E BBI.
OD BURA MA MALO KOD SENATE NYOCHA NE OWINJORE NI CHENRO MAR KAWO PACH JOPINY EWI WACH LOKRUOK E KATIBA ONEGO OTIM CHAKORE TARIK 17 NYAKA 20 DWENI KAPOK OD BUCHE GO OTUAK EWI BBI MANE OCHUALNEGI GI OD BUCHE COUNTIES MANE OSEPUODHE, TUAK MABIRO BEDO TARIK 23 DWENI.
JOPINY ONYIS OBI OTI GI THUOLONO ECHUALO PACHGI.
SIASA
DUOND BUCHE SIASA MAOK BI KAWO ONDAMO MAR CHIK NE JOKANYO MAGGI MANE OMUOCHO TULO EKINDE YIERO MAADUNDO MANE OBAG JUMA MOKADHO KIDEK GWETH OKO E LIST MAG DUOND BUCHE SIASA E PACHOKA.
JANDIK DUOND BUCHE ANNE NDERITU EOTE NE UTE FWAMBO OKWEDO LWENJE MANE OBEDO EKINDE YIERO MAADUNDO MA KABUCHAI, MATUNGU KOD WARDS JUMA MOKADHO KAMA MOKO KUOM APISA MAG DUOL MATAYO YIERO IEBC NE ORASI GI MOKO KUOM JOSIASA.
MIKAI NDERITU ONYISO OGAI MAG DUOND BUCHE SIASA MONDO ONE NI JOKANYO MAGGI LUWORE GI CHIKE MATAYO DUOND BUCHE MAKAMAGO KAACHIEL GILUORO APISI JANDIK DUOND BUCHE.
UASIN GISHU 
OKANG MANE JOOD BUCH COUNTY MA UASIN GISHU NEOKAO ODIOCHIENG MANYORO E LUTO OMBULU MA OK SIR KATA MASIRO LIPOT MAR BBI KOD MCAs MAG OD BURANO OKWED MALICH MAOKADHO KOD JOPINY MAKONO.
JOPINY MAKONO NE OK ONYISO MOR MARGI KAOTENORE KOD OKANG MAKAMANO KAGIWACHONI MCAs NEOKAO PACHGI E WII LIPOT MAKAMANO MAOK ONEGO GITII KOD DWACHGI GIWEGI.
NEGIDHII NYIME KAGIWACHONI NEGICHWALO PACHGI EWII LIPOT MAR BBI JUMA MAOKADHO KAPACHGI ONGE MANEOCHOP EKINDE MANE MCAs TWAK EWII LIPOT MAKAMANO KENDO GIWACHONI GIBIRORITO OMBULU MAR PARO KENDO GIBIRO GOLO CHUNG MARGI E OMBULU MAKAMANO.
KATA KAMANO, JOPINY MAMOKO NEORWAKO PARO MAKAMANO KAGIWACHONI LIPOT MAR BBI OK ONEGO MII PEK EPACHOKA KA PINY KENYA SANI KADHO E MIDHIERO MAPEK


Created with an evaluation copy of Aspose.Words. To discover the full versions of our APIs please visit: https://products.aspose.com/words/